CELEX: 62017TB0148
Language: et
Date: 2017-12-07 00:00:00
Title: Kohtuasi T-148/17: Üldkohtu 7. detsembri 2017. aasta määrus – Troszczynski versus parlament (Tühistamishagi — Euroopa Parlamendi liikmete kulude hüvitamise ja toetuste maksmise eeskiri — Parlamendiliikmete assistentide hüvitised — Alusetult makstud summade sissenõudmine — Osaline vastuvõetamatus — Otsuse tegemise vajaduse osaline äralangemine)

5.2.2018   
            
            
               ET
            
            
               Euroopa Liidu Teataja
            
            
               C 42/26
            
         Üldkohtu 7. detsembri 2017. aasta määrus – Troszczynski versus parlament
   (Kohtuasi T-148/17) (1)
   
   ((Tühistamishagi - Euroopa Parlamendi liikmete kulude hüvitamise ja toetuste maksmise eeskiri - Parlamendiliikmete assistentide hüvitised - Alusetult makstud summade sissenõudmine - Osaline vastuvõetamatus - Otsuse tegemise vajaduse osaline äralangemine))
   (2018/C 042/39)
   Kohtumenetluse keel: prantsuse
   
      Pooled
   
   
      Hageja: Mylène Troszczynski (Noyon, Prantsusmaa) (esindajad: advokaat M. Ceccaldi, hiljem advokaat F. Wagner)
   
      Kostja: Euroopa Parlament (esindajad: G. Corstens ja S. Seyr)
   
      Kostja toetuseks menetlusse astuja: Euroopa Liidu Nõukogu (esindajad: A. Jensen, M. Bauer ja R. Meyer)
   
      Ese
   
   ELTL artikli 263 alusel esitatud nõue tühistada: Euroopa Parlamendi peasekretäri 23. juuni 2016. aasta otsus, millega nõutakse hagejalt tagasi 56 554 eurot, mille ta on alusetult maksnud parlamendiliikmete assistentide kulude eest, ning vastav võlateatis, ja kvestorite 6. jaanuari 2017. aasta otsus, millega jäeti rahuldamata hageja 23. juuni 2016. aasta kaebus.
   
      Resolutsioon
   
   
               1.
            
            
               Jätta hagi vastuvõetamatuse tõttu läbi vaatamata osas, milles esitati nõue tühistada esiteks Euroopa Parlamendi peasekretäri 23. juuni 2016. aasta otsus, millega nõutakse Mylène Troszczynskilt tagasi 56 554 eurot, mille ta on alusetult maksnud parlamendiliikmete assistentide kulude eest, ning teiseks vastav võlateatis, ja osas, mis puudutab nõuet mõista parlamendilt hageja kasuks välja 50 000 euro suurune hüvitis hüvitamisele kuuluvate kulude katteks.
            
         
               2.
            
            
               Ära on langenud vajadus langetada otsus hagi selle osa kohta, mis käsitleb nõuet tühistada kvestorite 6. jaanuari 2017. aasta otsus, millega jäeti rahuldamata hageja 23. juuni 2016. aasta kaebus.
            
         
               3.
            
            
               Jätta Mylène Troszczynski kohtukulud tema enda kanda ja mõista temalt lisaks välja parlamendi kohtukulud.
            
         
               4.
            
            
               Jätta Euroopa Liidu Nõukogu kohtukulud tema enda kanda.
            
         
      (1)  ELT C 144, 8.5.2017.